
OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA ZA 2024.

1. UVOD

Rudarsko-geološko-naftni fakultet (RGNF) je visoko učilište koje, kao sastavnica Sveučilišta u Zagrebu, ustrojava i izvodi sveučilišne studije te razvija znanstveni i stručni rad u dva znanstvena područja: području tehničkih znanosti – znanstveno polje Rudarstvo, nafta i geološko inženjerstvo i području prirodnih znanosti – znanstveno polje Geologija.

Prema Statutu, RGNF obavlja sljedeće djelatnosti:

· visoko obrazovanje 

· obrazovanje odraslih i ostalo obrazovanje 

· izdavanje knjiga 

· izdavanje časopisa i periodičkih publikacija

· rušenje građevinskih objekata 

· pokusno bušenje i sondiranje terena 

· izradu i upravljanje bazama podataka 

· istraživanje i eksperimentalni razvoj u prirodnim znanostima 

· istraživanje i eksperimentalni razvoj u tehničkim znanostima 

· arhitektonske djelatnosti i inženjerstvo te s njima povezano tehničko savjetovanje

· tehničko ispitivanje i analizu 

· djelatnost knjižnica 

· stručne poslove zaštite okoliša

· hidrogeološka istraživanja i geofizička istraživanja

· vještačenja iz područja zaštite okoliša, procjene utjecaja na okoliš, geologije, 


mineralnih sirovina i rudarstva

-  izradu dokumentacije o rezervama mineralnih sirovina i/ili dokumentacije o 

   građi, obliku, veličini i obujmu geoloških struktura pogodnih za skladištenje 

   ugljikovodika i trajno zbrinjavanje plinova

-  izradu rudarskih projekata istraživanja i eksploatacije mineralnih sirovina

-  djelatnost snimanja iz zraka

-  izrada ekonomsko – financijskih analiza (iz područja gospodarenja mineralnim sirovinama)

-  organizacija konferencija i znanstvenih i stručnih skupova.

Upravu Fakulteta čine dekan, tri prodekana i Fakultetsko vijeće. 

Dekan zastupa i predstavlja Fakultet, donosi poslovne odluke sukladno propisima, predsjedava Fakultetskom vijeću i provodi njegove odluke, provodi odluke Senata, vijeća područja Sveučilišta te obavlja i druge poslove utvrđene zakonom, Statutom Sveučilišta u Zagrebu, Statutom Rudarsko-geološko-naftnog fakulteta te drugim općim aktima Sveučilišta i Fakulteta. Dekanu u radu pomažu tri prodekana. 

Fakultetsko vijeće je stručno vijeće Fakulteta koje čine svi nastavnici izabrani u znanstveno-nastavna i nastavna radna mjesta, predstavnici suradnika te predstavnici studenata prijediplomskih, diplomskih i poslijediplomskih studija. Fakultetsko vijeće donosi Statut i ostale opće akte Fakulteta, bira dekana i prodekane, pokreće i provodi postupke izbora u znanstvena, znanstveno-nastavna, nastavna i suradnička radna mjesta, donosi proračun i završni račun Fakulteta, odlučuje o svim pitanjima vezanim za nastavnu, znanstvenu i stručnu djelatnost Fakulteta te obavlja druge poslove utvrđene zakonom, Statutom Sveučilišta u Zagrebu, Statutom Rudarsko-geološko-naftnog fakulteta te drugim općim aktima Sveučilišta i Fakulteta.

Znanstveno-nastavna i stručna djelatnost RGN fakulteta provodi se u sedam zavoda i jednoj katedri:
· Zavod za rudarstvo i geotehniku,

· Zavod za geofizička istraživanja i rudarska mjerenja,

· Zavod za geologiju i geološko inženjerstvo,

· Zavod za mineralogiju, petrologiju i mineralne sirovine,

· Zavod za naftno-plinsko inženjerstvo i energetiku,

· Zavod za kemiju,

· Zavod za matematiku, informatiku i nacrtnu geometriju,

· Katedra za zajedničke nastavne predmete

Temeljne ustrojbene jedinice Fakulteta su, osim zavoda, Centar informacijske potpore, Knjižnica, Tajništvo i Računovodstvo.
Na dan 31.12.2024. upisano je 339 studenata na prijediplomske studijske programe i 153 studenta na diplomske studijske programe. Na doktorskom studiju upisan je 41 student. Na Fakultetu je ukupno 533 upisanih studenata.

Na dan 31.12.2024. zaposleno je ukupno 161 djelatnika: 71 u znanstveno-nastavnim radnim mjestima, 10 asistenata, 10 viših asistenata, 4 predavača, 2 stručna suradnika, 2 viša stručna suradnika, a 62 djelatnika pripadaju administrativno-tehničkom osoblju.
Ukupna površina prostora koji se na Fakultetu koristi jest 6.934,1 m2, od čega 4038 m2 otpada na predavaonice, laboratorije/praktikume koji se koriste u nastavi, nastavničke kabinete i knjižnicu. 

2. NAZIV PROGRAMA
2.1. Nastavna djelatnost

Na Rudarsko-geološko-naftnom fakultetu organizirana su tri ciklusa obrazovanja – prijediplomski, diplomski i poslijediplomski doktorski studij. Na trogodišnjem prijediplomskom ciklusu izvode se tri studijska programa. To su prijediplomski sveučilišni studij Rudarstvo, prijediplomski sveučilišni studij Primijenjena geologija i geološko inženjerstvo i prijediplomski sveučilišni studij Naftno i geoenergetsko inženjerstvo i menadžment. Na diplomskom sveučilišnom studiju Rudarstvo studenti mogu birati između tri smjera: Rudarstvo (1), Geotehnika (2) te Zbrinjavanje i odlaganje otpada (3). Na diplomskom sveučilišnom studiju Primijenjena geologija i geološko inženjerstvo (akreditiran za izvođenje na hrvatskom i engleskom jeziku) studenti mogu izabrati jedan od četiri ponuđena modula: Hidrogeologija (1), Inženjerska geologija (2), Geoenergija (3) te Geologija mineralnih sirovina i okoliša (4). Na diplomskom sveučilišnom studiju Naftno i geoenergetsko inženjerstvo i menadžment (akreditiran za izvođenje na hrvatskom i engleskom jeziku) studenti mogu izabrati u 2. godini studija jedan od tri ponuđena modula: Izrada bušotina i proizvodno inženjerstvo (1), Ležišno inženejrstvo (2) Geoenergetsko inženjerstvo i menadžment (3). 
Poslijediplomski doktorski studij naziva studij Primijenjene geoznanosti, rudarsko i naftno inženjerstvo na Rudarsko-geološko naftnom fakultetu je sveučilišni poslijediplomski znanstveni studij, koji je interdisciplinaran i djeluje u području tehničkih i prirodnih znanosti. Studij je organiziran u četiri smjera – smjerovi Rudarstvo, Geološko inženjerstvo i Naftno rudarstvo orijentirani su na tehničke znanosti (polje Rudarstvo, nafta i geološko inženjerstvo). Smjer Geologija orijentiran je prema prirodnim znanostima.

RGNF-om se upravlja u skladu s temeljnim zakonima RH u području znanosti i visokog obrazovanja: Zakonom o visokom obrazovanju i znanstvenoj djelatnosti (NN 119/2022), Zakonom o osiguravanju kvalitete u visokom obrazovanju i znanosti (NN 151/2022) i Zakonom o akademskim i stručnim nazivima i akademskom stupnju (NN 123/23) i u skladu s temeljnim dokumentima Sveučilišta u Zagrebu: Statutom Sveučilišta u Zagrebu (2023.), Pravilnikom o sustavu osiguravanja kvalitete na Sveučilištu u Zagrebu (2018.) i Statutom Rudarsko-geološko-naftnog fakulteta iz 2023. godine.

2.2. Znanstvena djelatnost
Rudarsko-geološko-naftni fakultet Sveučilišta u Zagrebu je jedini fakultet u Republici Hrvatskoj koji djeluje u znanstvenom polju Rudarstvo, naftno rudarstvo i geološko inženjerstvo tehničkih znanosti, te jedan od dva fakulteta koji djeluje u znanstvenom polju Geologija prirodnih znanosti. 

U proteklom razdoblju znanstvenici RGNF-a vodili su ili sudjelovali u realizaciji više nacionalnih projekata (HRZZ-Hrvatska zaklada za znanost), kao i međunarodnih (OBZOR 2020, IAEA-International Atomic Energy Agency) te bilateralnih projekata. Poduzete su dodatne inicijative usmjerene prema umrežavanju s priznatim znanstvenim nacionalnim i istraživačkim sveučilištima, fakultetima i institutima u okviru međunarodnoga konzorcija koji je pobijedio na natječaju KIC (eng. Knowledge and Innovation Community) „Raw materials“, Europskoga instituta za tehnologiju. Zahvaljujući uspješnoj suradnji između Sveučilišta u Leobenu i RGNF-a, Republika Hrvatska je po prvi puta uključena, kroz članstvo Sveučilišta u Zagrebu, u jedan od KIC-ova, koji su danas najveći i najpriznatiji „instituti“ umrežavanja i razvoja znanstveno-istraživačkoga rada i transfera tehnologije prema gospodarstvu u Europi. Šest sastavnica Sveučilišta u Zagrebu sudjeluje u ovom programu, a Sveučilište je imenovalo Rudarsko-geološko-naftni fakultet koordinatorom.
2.3. Stručna djelatnost

U temeljne djelatnosti RGNF-a, pored znanstvene i nastavne djelatnosti, pripada i razvojno-stručni rad. RGNF sudjeluje u visokostručnim projektima, ekspertizama, elaboratima i stručnim nadzorima. RGNF ima uspješnu suradnju s vodećim gospodarskim subjektima i javnim institucijama u Republici Hrvatskoj. Suradnja s gospodarstvom i javnim institucijama uključuje niz državnih institucija, instituta i agencija te značajan broj  poduzeća iz područja djelovanja rudarske, geološke i naftne struke te srodnih djelatnosti. Značajan dio vlastitih prihoda RGNF ostvaruje iz održavanja seminara iz područja cjeloživotnog obrazovanja, sudskih veštačenja kao i iz suradnje s tvrtkama iz susjednih zemalja.

Na RGNF-u se već dugi niz godina odvijaju različiti programi cjeloživotnoga obrazovanja, od kojih su najznačajniji PEX seminari, specijalistički inženjerski seminari iz protueksplozijske zaštite uređaja i instalacija za djelatnike iz naftne, kemijske, prehrambene i farmaceutske industrije, Ljetna škola naftnog rudarstva (Petroleum Engineering Summer School, PESS) i Jesenska škola rudarstva (DIM ESEE).
3. ZAKONSKE I DRUGE PRAVNE OSNOVE

 Postojeći zakonodavni okvir za financijsko upravljanje i kontrole u javnim institucijama, Zakon o proračunu (NN 144/21,), Zakon o sustavu unutarnjih financijskih kontrola u javnom sektoru (NN 78/15, 102/19) i Zakon o fiskalnoj odgovornosti (NN 11/18,), Zakon o javnoj nabavi (NN 120/16)  definiraju odgovornost dekana za zakonito, svrhovito, učinkovito, ekonomično i djelotvorno raspolaganje proračunskim i vlastitim prihodima, što dekan potvrđuje potpisivanjem Izjave o fiskalnoj odgovornosti. 

4. CILJEVI PROVEDBE PROGRAMA U RAZDOBLJU 2024.-2026. 
CILJ 1. Postizanje visoke kvalitete i regionalne prepoznatljivosti obrazovnog procesa na Fakultetu, temeljenog na integraciji znanstveno-istraživačkog, nastavnog i stručnog rada te na mobilnosti studenata i nastavnika.
CILJ 2. 
Povećanje opsega znanstveno-istraživačke djelatnosti i podizanje njezine kvalitete na

razinu koja osigurava međunarodnu prepoznatljivost, konkurentnost i vidljivost

Fakulteta u Europskom istraživačkom prostoru.
CILJ 3.

Jaka konkurentnost temeljena na snažnoj povezanosti Fakulteta s vodećim gospodarskim subjektima i partnerstvima s drugim fakultetima, na jakoj suradnji Fakulteta sa strukovnim udrugama, nadležnim ministarstvima, institutima, lokalnom samoupravom te razvoj modela cjeloživotnoga obrazovanja.
5.  ANALIZA PLANIRANIH AKTIVNOSTI
Planirani prihodi za 2024. su 10.014.037 € (rebalans plana), a u periodu od  01.01.24. – 31.12.24. ostvareno je 8.707.680,95 €  što iznosi 86,95 % planiranih godišnjih prihoda.

Planirani rashodi za 2024. su 9.839.262 € (rebalans plana), a u periodu od  01.01.24. – 31.12.24. ostvareno je 8.638.425,73 €  što iznosi 87,80 % planiranih godišnjih rashoda.

U 2024. su povećani i prihodi i rashodi za plaće u odnosu na 2023. zbog povećanja koeficijenata prema Uredbi Vlade RH. 
Za aktivnost A621001 - REDOVNA DJELATNOST SVEUČILIŠTA U ZAGREBU su planirani rashodi u iznosu od  5.848.698,00 EUR-a za 2024., a ostvareno je 5.927.133,77 € što je 101,34 % planiranih godišnjih rashoda.
Za aktivnost A622122 -  PROGRAMSKO FINANCIRANJE JAVNIH UČILIŠTA su planirani rashodi u iznosu od  321.046,00 EUR-a za 2024, a ostvareno je 319.387,23 € što je 99,48 % planiranih godišnjih rashoda.

Za aktivnost A679118 -  PROJEKT PRAĆENJA GEOLOŠKIH HAZARDA su planirani rashodi u iznosu od  39.816,00 EUR-a. a ostvareno je 20.469,97 € što je 51,41 % planiranih godišnjih rashoda.
Za aktivnost A621181 -  PRAVOMOĆNE SUDSKE PRESUDE su planirani rashodi u iznosu od  38.822,00,00 EUR-a. a ostvareno je 60.949,26 € što je 157 % planiranih godišnjih rashoda.
Za aktivnost A679078 -  EU PROJEKTI SVEUČILIŠTA U ZAGREBU su planirani rashodi u iznosu od  742.910,00 EUR-a za 2024. a ostvareno je 582.679,64 € što je 78,43 % planiranih godišnjih rashoda. U 2024. smo imali veće doznake sredstava za EU projekte, a troškovi će se realizirati u 2025.g.

Za aktivnost A679088 -  REDOVNA DJELATNOST SVEUČILIŠTA U ZAGREBU su planirani rashodi u iznosu od  2.602.630,00 EUR-a za 2024., a ostvareno je 1.503.265,81 € što je 57,76 % planiranih godišnjih rashoda. U 2024. se povećala ugovorena suradnja s realnim sektorom, a troškovi će se realizirati u 2025.
Za aktivnost A557042 -  PROGRAM DOKTORANADA I POSLIJEDOKTORTANADA su planirani rashodi u iznosu od  91.383,00 EUR-a. a ostvareno je 112.129,91 € što je 122,70 % planiranih godišnjih rashoda.
Za aktivnost A621048 -  PROJEKTNO FINANCIRANJE ZNANSTVENE DJELATNOSTI su planirani rashodi u iznosu od  88.527,00 EUR-a. a ostvareno je 47.246,82 € što je 53,37 % planiranih godišnjih rashoda.
Za aktivnost A578073 -  PROGRAM MOBILNOSTI - NPO su planirani rashodi u iznosu od  53.440,00 EUR-a. Isti su izvršeni u cjelosti (100 %).
Za aktivnost K679084 – OP KONKURENTNOST I KOHEZIJA 2014.-2020. PRIORITET 1, 9 i 10, IF 563  su planirani rashodi u iznosu od  9.965,00 EUR-a. i  15 % troškova od MZO-a (IF 12) u iznosu od 1.759,00 €.  Isti su izvršeni u cjelosti (100 %).

Sve planirane aktivnosti su ostvarene u skladu s Financijskim planom za 2024.
Dekan:
	
	
	

	
	
	Izv. prof. dr. sc. Vladislav Brkić

